ದುನಿಯಾ ವಿಜಯ್ ನಿರ್ದೇಶನ ಚಿತ್ರದಲ್ಲಿ ನಾಯಕನಾಗಿ ಲಕ್ಕಿಗೋಪಾಲ್ ಬೆಂಗಳೂರು, ಅ.27 ಹಿ.ಸ : ಸ್ಯಾಂಡಲ್ ವುಡ್ ಗೆಳೆಯರ ಬಳಗ ಹಾಗು ಸ್ನೇಹಿತರ ವಲಯದಲ್ಲಿ ಲಕ್ಕಿ ಗೋಪಾಲ್ ಎಂದೇ ಕರೆಯಲ್ಪಡುವ ಲಕ್ಷ್ಮಣ್ ಗೋಪಾಲ್, ಶಿವರಾಜ್ ಕುಮಾರ್ ಅಭಿಯನದಲ್ಲಿ ಚೊಚ್ಚಲ ನಿರ್ದೇಶನ ಮಾಡುವುದಾಗಿ ಘೋಷಿಸಿದ್ದರು. ನಿರ್ದೇಶಕ ದುನಿಯಾ ವಿಜಯ್ ನಿರ್ದೇಶನದ ಎರಡನೇ ಚಿತ್ರದಲ್ಲಿ ಇದೀಗ ಅವರೇ ನಾಯಕ ನಟನಾಗಿ ಅಭಿನಯಿಸುತ್ತಿದ್ದಾರೆ.ಈ ಹಿಂದೆ ಯುವ ಕೇಂದ್ರಿತ ಸಿನಿಮಾವೊಂದನ್ನು ಮಾಡುವುದಾಗಿ ಸಲಗ ನಿರ್ದೇಶಕರು ಘೋಷಿಸಿದ್ದರು. ಈ ಚಿತ್ರದಲ್ಲಿ ಲಕ್ಕಿ ಗೋಪಾಲ್ ನಾಯಕ ನಟನಾಗಿ ಅಭಿನಯಿಸುತ್ತಿರುವುದಾಗಿ ವಿಜಯದಶಮಿ ಹಬ್ಬದ ವೇಳೆಯಲ್ಲಿ ಚಿತ್ರ ತಂಡ ಅಧಿಕೃತವಾಗಿ ಘೋಷಿಸಿದೆ.ಗೋಪಾಲ್, ರಾಜ್ ಕುಮಾರ್ ಸಹೋದರಿಯ ಮೊಮ್ಮನಾಗಿದ್ದಾನೆ. ನಟನಾಗುವುದು ನನ್ನ ಉದ್ದೇಶವಾಗಿರಲಿಲ್ಲ, ಆದರೆ, ನಿರ್ದೇಶಕ ದುನಿಯಾ ವಿಜಯ್ ನನ್ನಲ್ಲಿ ಒಬ್ಬ ಕಲಾವಿದನನ್ನು ನೋಡಿ ಕ್ಯಾಮರಾ ಮುಂದೆ ಕರೆ ತಂದಿರುವುದಾಗಿ ಗೋಪಾಲ್ ಹೇಳಿದ್ದಾರೆ.ನಿರ್ಮಾಪಕ ಕೆ. ಪಿ. ಶ್ರೀಕಾಂತ್, ಸಹ ನಿರ್ದೇಶಕ ಅಭಿ ಎಲ್ಲರೂ ಒಟ್ಟಾಗಿ ಸೇರಿ ತಮ್ಮನ್ನು ಹಿರೋ ಆಗಿ ಆಯ್ಕೆ ಮಾಡಿದ್ದಾರೆ. ಶಿವಣ್ಣ ಕೂಡಾ ಅವಕಾಶವನ್ನು ಕಳೆದುಕೊಳ್ಳದಂತೆ ಸಲಹೆ ನೀಡಿದ್ದಾರೆ. ಎಲ್ಲರ ಪ್ರೋತ್ಸಾಹದಿಂದ ಹಿರೋ ಆಗಿ ಅಭಿನಯಿಸುತ್ತಿದ್ದೇನೆ ಎಂದು ಗೋಪಾಲ್ ಹೇಳಿದರು.ವಿಜಯ್, ಪ್ರೇಮ ಕಥೆಯೊಂದರ ಚಿತ್ರವೊಂದನ್ನು ಕೈಗೆತ್ತಿಕೊಂಡಿದ್ದು, ಡಿಸೆಂಬರ್ ತಿಂಗಳಲ್ಲಿ ಚಿತ್ರೀಕರಣ ಆರಂಭವಾಗುವ ಸಾಧ್ಯತೆಯಿದೆ.ಹಿಂದುಸ್ತಾನ ಸಮಾಚಾರಎಂ.ಎಸ್ಯ.ಮ